
Bahagian Pertama - MAKNA AQIDAH DAN KEUTAMAANNYA SEBAGAI 
PRINSIP DALAM BERAGAMA 



Aqidah Secara Etimologi 

Aqidah berasal dari kata ‘aqd yang membawa maksud pengikatan (iqtikad). 
lis Membawa maksud: “Saya beriqtiqad begini”. Maksudnya, saya 

mengikat hati terhadap hal tersebut. Aqidah adalah apa yang diyakini oleh 
seseorang. Jika dikatakan, “Dia mempunyai aqidah yang benar,” ini 
membawa penegrtian bahawa aqidahnya adalah bebas daripada keraguan. 

Aqidah merupakan perbuatan hati, iaitu kepercayaan hati dan 
pembenarannya kepada sesuatu. 

Definisi Aqidah Secara Syara’ 

Iaitu iman kepada Allah, para malaikat-Nya, kitab-kitab-Nya, para Rasul- 
Nya, dan kepada Hari akhirat serta Qadar yang baik mahupun yang buruk. 
Hal ini juga disebut sebagai rukun iman. 

Syari’at terbahagi kepada dua bahagian: 

1 - lqtiqadiyah, dan 

2 - amaliyah 

lqtiqadiyah adalah perkara-perkara yang tidak berkaitan dengan tatacara 
amal. Seperti iqtiqad (kepercayaan) terhadap Rubbubiyyah Allah dan 
kewajiban beribadah kepada-Nya, juga b eriqtiqad terhadap rukun-rukun 
iman yang lain. Hal ini disebut ashliyah (dasar agama). (Rujuk: Syarah 
Aqidah Safariniyah I, m/s. 4) 

Manakala amaliyah adalah segala perkara yang berkaitan dengan tata cara 
amal (kaedah). Seperti solat, zakat, puasa, dan seluruh hukum-hukum 
amaliyah. Bahagian ini disebut far’iyah (cabang agama), kerana ia dibina di 
atas iqtiqadiyah. Kebenaran atau rosaknya amaliyah bergantung kepada 
sama ada kesahihan iqtiqadiyah atau rosaknya iqtiqadiyah. 

Maka aqidah yang benar adalah merupakan asas bagi pembinaan agama 
serta merupakan syarat sahnya amalan. Sebagaimana firman Allah 
subhanahu wa Ta’ala berikut: 



(110) fct Ajj S ^j*uu Vj Ajj f Hl 



“Barangsiapa yang mengharap pertemuan dengan Tuhannya maka hendaklah 
dia mengerjakan amal yang soleh dan janganlah mempersekutukan sesuatu 
pun dalam melaksanakan ibadat kepada Tuhannya.". (al-Kahfi, 18: 110) 

“Dan sesungguhnya telah diwahyukan kepadamu dan kepada (nabi-nabi) 
yang sebelummu, “Jika kamu menyekutukan (Tuhan), niscaya akan 
terhapuslah amalmu dan tentulah kamu tergolong ke dalam orang-orang 
yang rugi.” (az-Zumar, 39: 65) 

“Maka sembahlah Allah dengan memurnikan ketaatan kepada-Nya. Ingatlah, 
hanya kepunyaan Allah-lah agama yang bersih (dari syirik).” (az-Zumar, 39: 
2-3) 

Ayat-ayat di atas dan yang seumpamanya, yang jumlahnya amat banyak, 
menunjukkan bahawa segala amalan yang dikerjakan tidak akan diterima 
jika tidak dibersihkan dari perbuatan syirik. Kerana itulah perhatian Nabi 
shallahu ‘alaihi wa sallam yang pertama kali di-dakwahkan (disampaikan dan 
diterapkan) adalah perkara-perkara berkaitan pemulihan dan pemurnian 
aqidah. Dan merupakan hal yang paling utama dan pertama yang di- 
dakwahkan oleh para rasul kepada setiap umatnya adalah menyembah Allah 
semata-mata dan meninggalkan segala yang dituhankan selain Dia 
(menghapuskan syirik). Sebagaimana firman Allah subhanahu wa Ta’ala 
berikut: 

(J* Uj*j °Ja3j 

(36) 

“Dan sesungguhnya Kami telah mengutus rasul pada setiap umat (supaya 
menyerukan), “Sembahlah Allah (sahaja), dan jauhilah Thaghut itu”.” (an- 
Nahl, 16: 36) 

Adalah setiap rasul itu sentiasa mengucapkan pada awal dakwahnya, 

4 J) ijA 43 U» Ali) IjJjcd ^ 

“Wahai kaumku sembahlah Allah, sekali-kali tidak ada tuhan bagimu 
melainkan-Nya.” (al-A’raaf, 7: 59, 65, 73, 85) 

Pernyataan tersebut diucapkan oleh Nabi Nuh, Hud, Saleh, Syu’aib, dan 
seluruh rasul alaihimussalam. Dan selama 13 tahun baginda Nabi shallahu 
‘alaihi wa sallam di Makkah sesudah bi’tsah (kerasulannya), baginda 
mengajak manusia kepada tauhid dan pemurnian aqidah, kerana hal itu 
merupakan landasan (asas) pembangunan (binaan) Islam. Para da’i dan para 
pemurni agama dalam setiap masa telah mengikuti jejak para rasul dalam 
manhaj dakwah mereka ini. laitu mereka memulakan dakwah mereka 

bermula dari asas ketauhidan dan penerapan aqidah yang sahih (sebenar), 
dan kemudiannya barulah mereka mengajak kepada seluruh perintah- 
perintah agama yang lain. 

Bahagian Kedua - PENGAMBILAN AQIDAH BERDASARKAN SUMBER YANG 
SAHIH BERDASARKAN MAN HAJ SALAF 

Aqidah adalah suatu yang tauqifiyah. Ini bermakna ia tidak boleh ditetapkan 
kecuali dengan dalil-dalil yang syar’i, tidak ada ruang ijtihad dan pendapat 
di dalam-nya. Ini adalah kerana sumber-sumbernya yang hanya terbatas 
kepada apa yang ada di dalam al-Qur’an dan as-Sunnah. Sebab tiada seorang 
pun yang lebih mengetahui berkenaan Allah, tentang sebarang apa yang 
wajib bagi-Nya dan apa yang harus disucikan dari-Nya melainkan Allah 
sendirilah yang sedia mengetahui. Dan tidak seorang pun sesudah Allah yang 
lebih mengetahui tentang Allah selain Rasulullah shallahu ‘alaihi wa sallam. 
Oleh yang demikian, manhaj salafus soleh (golongan soleh yang terdahulu 
dan terawal dari umat Islam) dan para pengikutnya dalam mengambil aqidah 
adalah terbatas kepada al-Qur’an dan as-Sunnah. 

Dengan itu segala apa yang ditunjukkan oleh al-Qur’an dan as-Sunnah 
berkenaan hak Allah, mereka pasti mengimaninya, meyakininya, dan 
mengamalkannya. Sedangkan apa yang tidak ditunjukkan oleh al-Qur’an dan 
as-Sunnah mereka menolak dan menafikannya dari Allah. Kerana itu tidak 
ada pertentangan di antara mereka di dalam iqtiqad. Bahkan aqidah mereka 
adalah satu dan jama’ah mereka juga satu. Kerana Allah sudah menjamin 
orang yang berpegang teguh dengan al-Qur’an dan Sunnah Rasul-Nya dengan 
kesatuan kata, kebenaran aqidah, dan kesatuan manhaj (dasar prinsip). 
Allah subhanahu wa Ta’ala berfirman: 



IjSj&j Vj bu.AA Ail) ' J 



“Dan berpegang teguhlah kamu sekalian kepada tali Allah (agama Islam), 
dan janganlah kamu bercerai -berai,...” (Ali Imran, 3: 103) 

“Maka jika datang kepadamu petunjuk daripada-Ku, lalu barang siapa yang 
mengikut petunjuk-Ku, dia tidak akan sesat dan tidak akan celaka.” (Thoha, 
20: 123) 

Kerana itulah mereka dinamakan sebagai al-firqatun najiyah (golongan yang 
selamat). Kerana Rasulullah shallahu ‘alaihi wa sallam telak mengakui 
bahawa merekalah yang selamat, ketika mana beliau shallahu ‘alaihi wa 
sallam menyatakan bahawa umat ini akan berpecah menjadi 73 golongan 
yang mana kesemuanya diancam ke neraka, kecuali satu golongan. Ketika 
ditanya berkenaan golongan yang satu tersebut, beliau shallahu ‘alaihi wa 
sallam menawab, 

“Mereka adalah orang yang berada di atas ajaran yang sama dengan 
ajaranku pada hari ini, dan para sahabatku.” (Hadis Riwayat Ahmad) 

Kebenaran sabda baginda Rasulullah shallahu ‘alaihi wa sallam tersebut 
telah terbukti ketika sebahagian manusia membina aqidah dan manhaj 
mereka di atas selain kitab Allah dan sunnah yang sahih, iaitu dengan 
mengambil landasan ilmu kalam (mantiq dan aqal) yang diwarisi daripada 
falsafah Yunani dan Romawi. Maka atas sebab itulah, terjadinya pelbagai 
penyimpangan dan perpecahan dalam persoalan aqidah yang mana 
seterusnya mengakibatkan pecahnya umat dan retaknya masyarakat Islam 
kepada pelbagai jenis firqah (kelompok ideologi). 

Bahagian Ketiga - FAKTOR UTAMA PENYIMPANGAN AQIDAH DAN FORMULA 
MENGATASINYA 

Penyimpangan dan penyelewengan aqidah dari landasan yang benar adalah 
merupakan suatu detik bermulanya kehancuran dan kesesatan. Kerana 
aqidah yang benar adalah merupakan pembimbing dan syarat yang paling 
penting bagi perlaksanaan amal yang berguna. 

Tanpa pegangan aqidah yang benar, seseorang akan menjadi mangsa kepada 
beberapa syubhat dan keraguan yang akhirnya akan menjadi penghalang dari 
melihat jalan hidup yang diredhai, yang bahagia, sehingga perjalanan 
hidupnya terasa begitu sempit dan payah lalu hadirnya suatu naluri agar 
ingin dibebaskan dari pelbagai perasaan yang menghimpit tersebut akibat 
gagal memahami ruh agama ini dengan baik. Mungkin juga akibat terlalu 
tertekan dengan pelbagai permasalahan, membawa dia keluar dari norma- 
norma tabi’i sehingga sanggup untuk membunuh diri dan melakukan 
perkara-perkara yang tidak baik lantaran gagal memahami agama dari 
dasarnya yang sebenar. Ini banyak berlaku dalam kalangan masyarakat kita 
yang mana hidupnya jauh dari hidayah serta pedoman agama. Apabila 
datangnya pelbagai masalah yang menekan, dirinya mula menjadi serabut 
dan tidak keruan. Masyarakat yang tidak dipimpim oleh aqidah yang benar 
adalah merupakan masyarakat bahimi (haiwani), tidak memiliki prinsip- 
prinsip hidup yang sejahtera, sekalipun mereka bergelumang dengan harta 
kekayaan namun, mereka sering terjerumus ke lembah sengsara, 
sebagaimana yang banyak kita saksikan pada era masyarakat jahiliyyah 
sebelum kedatangan Muhammad shallahu ‘alaihi wa sallam. Harus difahami 
bahawa setiap kekayaan sangat meemrlukan kepada taujih (disiplin dan 
perancangan) dalam penggunaannya, dan tidak ada pemberi tata cara 
disiplin yang tepat kecuali atas jalan landasan aqidah yang sahih. 

Allah subhanahu wa Ta’ala berfirman, 

IjIa&Ij ljI Al (jji tgjf U 



“Wahai Rasul-rasul, makanlah dari makanan yang baik-baik, dan kerjakanlah 
amal yang soleh.” (al-Mukminun, 23: 51) 

“Dan sesungguhnya telah Kami berikan kepada Daud kurniaan dari Kami. 
(Kami berfirman), “Wahai gunung-gunung dan burung-burung, bertasbihlah 
berulang-ulang bersama Daud”, dan Kami telah melunakkan besi untuknya, 
(iaitu) buatlah baju besi yang besar-besar dan ukurlah anyamannya; dan 
kerjakanlah amalan yang soleh. Sesungguhnya Aku melihat apa yang kamu 
kerjakan.” (Saba’, 34: 10-11) 



Dengan itu, jelaslah bahawa, kekuatan aqidah tidak seharusnya terpisah dari 
kekuatan madiyah (kebendaan). Jika hal tersebut diraih dan dikerjakan atas 
landasan aqidah yang salah, maka kekuatan yang lahir dari hasil kebendaan 
serta kekayaan pasti akan berubah menjadi suatu sarana yang merosakkan 
dan bertukar menjadi agen penghancur, sebagaimana yang dapat kita lihat 
banyak terjadi di negara-negara kafir yang memiliki harta kekayaan dan 
kekuatan kebendaan namun berpegang dengan aqidah yang batil. 

Sebagaimana kita ketahui, setiap perkara yang berlaku pasti memiliki sebab- 
sebab yang tertentu. Begitu juga penyimpangan aqidah yang terjadi di 
sekeliling kita, turut memiliki faktor-faktor yang dapat kita lihat. Antara 
faktor-faktor tersebut yang wajib kita fahami dan ketahui adalah: 

1 - Kejahilan terhadap aqidah yang sahih. Ini berlaku adalah atas sebab 
tidak mahu mempelajari serta mendalami ilmu aqidah itu sendiri. Kurangnya 
inisitif untuk menyebarkan aqidah yang benar ke dalam diri setiap 
masyarakat yang ada. Ramai yang sengaja menjauhkan diri (berlepas diri) 
daripada mempelajari aqidah yang tulen ini. Sehingga tumbuhlah generasi 
yang tidak mengenal aqidah yang sahih dan juga tidak mengetahui yang haq 
atau batil. Akibatnya mereka meyakini yang haq sebagai sesuatu yang batil 
dan yang batil dianggap sebagai yang haq. Sebagaimana yang pernah 
dinyatakan oleh Umar radhiyallahu ‘anhu: 

“Sesungguhnya ikatan Islam akan pudar satu demi satu, manakala di dalam 
Islam terdapat orang yang tumbuh tanpa mengenal kejahilan.” 

2 - Faktor yang kedua adalah kerana Ta’ashub (taksub/fanatik) kepada 
sesuatu yang diwarisi dari kelompok-kelompok, ibu bapa mereka, nenek 
moyang mereka, atau orang-orang tua mereka, sekalipun hal itu jelas 
kebatilannya, sehingga dengan begitu sahaja mencampakkan apa sahaja 
yang menyalahi kepercayaan mereka sekalipun hal itu benar. Sebagaimana 
yang difirmankan Allah subhanahu wa ta’ala: 

Gf G) LIA)! U (Jj Ijili Ali) Jjjf Gs Ijju 

“Dan apabila dikatakan kepada mereka: “Turutlah akan apa Yang telah 
diturunkan oleh Allah” mereka menjawab: “(Tidak), bahkan Kami (hanya) 
menurut apa yang kami dapati dari (perbuatan) nenek moyang kami 
melakukannya”. Patutkah (mereka menurutnya) sekalipun nenek moyang 
mereka itu tidak faham sesuatu (apa pun tentang perkara-perkara agama), 
dan tidak pula mendapat petunjuk hidayah (dari Allah)? (al-Baqarah, 2: 170) 



3 - Tagilid buta, dengan mengambil pendapat manusia dalam masalah 
aqidah tanpa mengetahui dalilnya dan tanpa menyelidiki seberapa jauh 
kebenarannya. Sebagaimana yang terjadi pada golongan-golongan seperti 
Muktazilah, Jahmiyah, dan lain-lainnya. Mereka bertaqlid kepada orang- 
orang sebelum mereka dari para imam yang sesat, sehingga mereka juga 
mengikut kesesatan imam ikutan mereka itu dan menyimpang jauh dari 
aqidah yang sebenar. 



(36) 



“Dan janganlah engkau mengikuti apa yang engkau tidak mempunyai 
pengetahuan mengenainya; Sesungguhnya pendengaran dan penglihatan 
serta hati, semua anggota-anggota itu tetap akan ditanya tentang apa yang 
dilakukan.” (al-lsraa’, 17: 36) 



4 - Ghuluw (berlebih-lebihan) dalam mencintai para wali, para imam, dan 
orang-orang soleh, serta mengangkat mereka di atas darjat yang melebihi 
kewajaran, sehingga meyakini pada diri mereka sesuatu yang tidak 
sepatutnya dilakukan kecuali oleh Allah, sama ada dengan mempercayai 
bahawa ia mampu mendatangkan kemanfaatan mahupun menolak 
kemudharatan. Juga menjadikan para wali itu sebagai perantara Allah 
dengan makhluk-Nya, sehingga sampai pada tingkat penyembahan para wali 
tersebut dan bukan menyembah Allah. Malah ada di antara mereka yang 
bertaqarrub kepada kubur para wali dengan membawa haiwan yang 
dikorbankan, nadzar, doa-doa, istighatsah, dan dengan membawa hajat- 
hajat yang tertentu. Sebagaimana yang terjadi kepada kaum Nabi Nuh 
alaihis salam: 



(23) Vj Vj iJj OjAj V 



“Dan (Ketua-ketua) mereka (menghasut dengan) berkata: “Jangan kamu 
meninggalkan (penyembahan) tuhan-tuhan kamu, terutama (penyembahan) 
Wadd, dan Suwaa’, dan Yaghuth, dan Ya'uuq, serta Nasr.” (Nuh, 71: 23) 

Wadd, Suwaa’, Yaghuth, dan Nasr adalah nama berhala-berhala yang 
terbesar pada kabilah-kabilah kaum Nabi Nuh, yang pada asalnya adalah dari 
nama orang-orang soleh. 

Dan begitulah yang banyak berlaku terhadap kelompok-kelompok manusia 
yang mendewa-dewakan kuburan di pelbagai negeri zaman ini. 

5 - Ghafloh (lalai) daripada menghayati ayat-ayat Allah yang terhampar di 
jagat raya ini (ayat-ayat kauniyah) dan ayat-ayat Allah terdapat dalam 
Kitab-Nya (ayat-ayat Qur’aniyah). Di samping itu, juga terbuai dengan hasil- 
hasil teknologi dan kebudayaan, sehingga mengira bahawa itu semua adalah 
hasil ciptaan manusia semata-mata, sehingga mereka mengagung-agungkan 
manusia serta menisbatkan seluruh kemajuan ini kepada jerih payah dan 
penemuan manusia semata-mata. Sebagaimana kesombongan Qarun yang 
mengatakan: 



«Ljjjjf Iaj) 



“Sesungguhnya aku diberikan harta kekayaan ini hanyalah disebabkan 
pengetahuan dan kepandaian yang ada padaku”. (al-Qashash: 78) 



Dan sebagaimana perkataan orang lain yang juga sombong: 

«Laili La j fj llife Cjljul Amjia Jvu LLs «Lak j dUfljf £>Aj 

“Dan Demi sesungguhnya! jika Kami beri dia merasai sesuatu rahmat dari 
Kami sesudah ia ditimpa sesuatu kesusahan, berkatalah ia (dengan sikap 
tidak bersyukur): “Ini ialah hakku (hasil usahaku semata-mata), dan aku 
tidak fikir bahawa hari kiamat akan berlaku; dan kalaulah aku dikembalikan 
kepada Tuhanku (sekalipun), sudah tentu aku akan beroleh kebaikan di sisi- 
Nya (seperti kesenanganku sekarang ini)!” maka Demi sesungguhnya! Kami 
akan memberi tahu kepada orang-orang yang kufur ingkar itu akan 
keburukan apa yang mereka telah kerjakan, dan Kami akan beri mereka 
merasai azab siksa yang seberat-beratnya.” (Fushilat, 41: 50) 

IJ) ^ UI p'j Jpa tilfl 

(49) V AjjS 

“Maka apabila manusia disentuh oleh sesuatu bahaya, ia segera berdoa 
kepada kami; kemudian apabila Kami memberikannya sesuatu nikmat 
(sebagai kurnia) dari kami, berkatalah ia (dengan sombongnya): “Aku 
diberikan nikmat ini hanyalah disebabkan pengetahuan dan kepandaian yang 
ada padaku”, (tidaklah benar apa yang dikatakannya itu) bahkan pemberian 
nikmat yang tersebut adalah ujian (adakah ia bersyukur atau sebaliknya), 
akan tetapi kebanyakan mereka tidak mengetahui (hakikat itu).” (az-Zumar: 
49) 

Mereka tidak berfiki r dan tidak pula melihat keagungan Tuhan yang telah 
menciptakan alam ini dan yang telah memperlihatkan pelbagai bentuk 
keistimewaan di dalam-nya. Juga yang telah menciptakan manusia lengkap 
dengan bekalan maklumat dan kemampuan yang berguna untuk mengkaji 
keistimewaan-keistimewaan alam serta mengaplikasikannya demi 
kepentingan manusia. 



( jk (Jj «Liujf IajI Jll U« «Laju allJjis» 

“Dan Allah-lah yang mencipta kamu serta benda-benda yang kamu buat itu! 
(as-Shaffat, 37: 96) 



(j a Ail) jJJai La j Ci\ jLoLJI Ci j£la (jib ijjlajj *Jj) 



“Patutkah mereka (membutakan mata) tidak mahu memperhatikan alam 
langit dan bumi dan segala yang diciptakan oleh Allah, dan (memikirkan) 
bahawa telah dekatnya ajal kebinasaan mereka?” (al-A’raaf, 7: 185) 



CjljLlj) (j ' 4 ff f La f LwLl (j-a Jjji j LjljLalal) jjli. ^ Hl Ali) 

a jalin*! La £ja -o£Ij) j(YT) J'* ‘ "J Lj^'J qjLajSA\ 

lA j^kj V Ali) M_oju ) jlj 



“Allah-lah yang telah menciptakan langit dan bumi dan menurunkan air 
hujan dari langit, kemudian Dia mengeluarkan dengan air hujan itu pelbagai 
buah-buahan menjadi rezeki untuk mu; dan Dia telah menundukkan bahtera 
bagimu supaya bahtera itu, berlayar di lautan dengan kehendak- Nya, dan 
Dia telah menundukkan (pula) bagimu sungai-sungai. Dan Dia telah 
menundukkan (pula) bagimu matahari dan bulan yang terus menerus beredar 
(dalam orbitnya); dan telah menundukkan bagimu malam dan siang. Dan Dia 
telah memberikan kepadamu (keperluanmu) dan segala apa yang kamu 
mohonkan kepadanya. Dan jika kamu menghitung nikmat Allah, tidaklah 
dapat kamu menghitungnya.” 

6 - Secara umumnya rumah tangga dan institusi kekeluargaan sekarang ini 
kosong dari pengisian dan pendidikan yang benar menurut Islam. Padahal 
baginda Rasulullah shallahu alaihi wa sallam telah bersabada: 

“Setiap bayi itu dilahirkan atas dasar fitrah (Islam). Maka kedua orang 
tuanyalah yang (kemudian) menjadikannya Yahudi, Nasrani, atau Majusi.” 
(Hadis Riwayat Bukhari) 

Jadi, di sini jelas bahawa orang tua atau ahli keluarga perlu memainkan 
peranan dalam hal-hal pendidikan anak-anak mereka kepada akidah yang 
benar. 

7 - Sikap enggan media-media penyiaran melaksanakan tugasnya. Sistem 
pendidikan di jabatan-jabatan pendidikan juga tidak menerapkan perihal 
pendidikan yang berkaitan dengan aqidah yang sebenar. Malahan, media 
maklumat sama ada media cetak atau elektronik berubah menjadi sarana 
penghancur dan perosak, atau paling tidak mereka hanya memfokuskan 
terhadap perkara-perakara yang bersifat materialistik dan hiburan semata- 
mata. Tidak memerhatikan perkara-perkara yang dapat memperbaiki moral 
dan menanamkan aqidah serta menangkis aliran-aliran sesat. Dari sini, 

muncullah generasi yang telanjang tanpa asas pertahanan (iman), dan tidak 
berupaya untuk berhadapan dengan pasukan kekufuran yang lengkap 
persenjataannya. 

BEBERAPA LANGKAH MENGATASI PENYIMPANGAN AQIDAH 

1 - Kembali kepada Kitabullah dan Sunnah Rasulullah shallahu ‘alaihi wa 
sallam untuk mengambil aqidah yang sahih. Dan mengambilnya sebagaimana 
para salafus soleh mengambilnya. Ini kerana tidak akan menjadi baik umat 
ini, melainkan kembali kepada apa yang menjadikan umat yang terdahulu 
itu baik. Sentiasa berusaha mempelajari aqidah yang benar dan berupaya 
membezakan fahaman aliran yang menyimpang. Juga mengambil inisiatif 
mengkaji pelbagai aliran pemikiran yang menyimpang berserta syubhat- 
syubhat yang muncul supaya dapat dibantah dan dikawal. Ini adalah kerana 
sesiapa yang tidak mengenali keburukan, dikhuwatiri dia akan terhumban ke 
dalamnya. 

2 - Memberi perhatian kepada pengajian-pengajian aqidah yang benar 
sumbernya, iaitu sebagaimana aqidah yang dipegang oleh para salaf soleh 
(golongan terdahulu yang terbaik), di pelbagai lapangan pendidikan. 
Memberi ruang pengajian yang baik serta mengadakan pengawalan yang 
ketat dalam menyediakan sumber-sumber rujukan untuk ini. 

3 - Bahan-bahan pengajian berserta kitab-kitab mestilah ditetapkan 
berdasarkan dari sumber-sumber para ulama salaf yang bersih (dari 
penyimpangan) sebagai wadah (bahan) pengajian. Manakala kitab-kitab dan 
sumber-sumber dari kelompok yang menyeleweng haruslah dijauhkan. 

4 - Menyebarkan para da’i yang berupaya membersihkan dan memurnikan 
aqidah umat Islam dengan mengajarkan aqidah para salaf serta menjawab 
dan menolak seluruh aqidah yang batil dan mungkar. 

